Advokato kontora

Advokato kontora – advokato veiklos vieta, biuras (patalpos); advokatų veiklos organizacija (advokatų kontora). Advokatas veikia individualiai, įkūręs advokato darbo vietą (kontorą), keliese – advokatų kontorą, profesinę bendriją ar kt. Didžiausios advokatų kontoros, jų aljansai gali vienyti iki kelių tūkstančių advokatų bei teisininkų.

Lietuvoje advokatų kontorų veiklą reguliuoja LR advokatūros įstatymas.

 Hierarchija advokatų kontoroje 
Advokato kontoroje gali dirbti ne tik vienas, bet ir keli advokatai, kiti teisininkai, įvairūs specialistai, jų padėjėjai. Partnerystės pagrindu (paprastai sudarę jungtinės veiklos sutartį) veikiantys advokatai vadinami partneriais.

Kontorai vadovauja advokatų kontoros (profesinės bendrijos) seniūnas arba vad. vadovaujantis partneris.

Toliau pagal hierarchiją seka asocijuoti partneriai, po jų – asocijuoti teisininkai, teisininkai. Teisiniam personalui taip pat priskiriami teisininkų padėjėjai (asistentai). Didelėje organizacijoje dar gali būti išskiriami vyresnieji ir jaunesnieji asocijuoti teisininkai ir vyresnieji (jaunesnieji) teisininkai, be to, patarėjai (konsultantai).

Teisinį advokatų kontoros personalą aptarnauja administracinis-techninis personalas – darbuotojai, atliekantys administracines-technines funkcijas (referentai, sekretorės, administratorės, kurjeriai ir pan.), taip pat gali būti įvairūs specialistai (pvz., vertėjai, pardavimų, personalo, komunikacijos arba ryšių su visuomene specialistai ir kt.), projektų vadovai ir koordinatoriai (akademinių projektų) ir pan. Administracijai vadovauja Administracijos vadovas.

Dar gali būti aptarnaujantis personalas – asmenys nespecialistai, aptarnaujantys advokatų kontorą (pvz., valytojai, apsaugos darbuotojai, vairuotojai ir kt.).

 Veikla 
Mažos advokato kontoros veikla gali apimti visas teisės sritis. Tačiau šiuo metu vis labiau ryškėja veiklos specializacijos. Geriausių ir didžiausių advokatų kontorų pagrindinė sritis yra komercinė teisė. Atitinkamų kontorų klientai dažniausiai yra verslo subjektai – įmonės, jų grupės (koncernai), verslininkai. Privatiems ir juridiniams asmenims paslaugas teikiančių advokatų praktika skiriasi. Didelių kontorų, specializuotai teikiančių teisines paslaugas tik privatiems asmenims, Lietuvoje šiuo metu (dėl nedidelės rinkos) dar nėra.Advokato profesija („Norcous Academia“)

Teisininkai paprastai specializuojasi siaurose teisės srityse. Konsultuodami didesnius klientus, jie paprastai dirba grupėmis (žr. komandinis darbas), kuriose dalyvauja atitinkamą ūkio šaką išmanantys ir tinkamą teisinę patirtį turintys specialistai. Pvz., didelės įmonės teisiniam auditui atlikti gali prireikti ištisos teisininkų komandos.

 Praktikos grupės 
Teisininkai, teikdami paslaugas, specializuojasi įvairiose teisės srityse. Pvz., Įmonių, Finansų ir mokesčių, Komercinės veiklos ir prekybos, Turto ir aplinkosaugos, Ginčų sprendimo („LAWIN“); Bankų ir finansų, Kapitalo rinkų, Bendrosios komercinės teisės, Ginčų sprendimo, Įsigijimų ir susijungimų („TGS“); Bankų ir finansų, Statybų teisės, Aplinkos apsaugos teisės, Ginčų sprendimo („VARUL“). Praktikos grupei vadovauja grupės vadovas (advokatas).

 Advokatų kontorų tinklai 
Advokatai gali veikti tiek pavieniui, t. y. įsteigę nuosavas advokatų kontoras (darbo vietą), tiek ir drauge su kitais (pvz., steigdami profesinę bendriją). Savo ruožtu advokatų kontoros ir jų bendrijos gali vienytis į nacionalinius ar tarptautinius advokatų kontorų tinklus.

Didelės kontoros veikia pagal korporacinio darbo modelį. Tai reiškia, kad nuo teisinių paslaugų yra atskiriama rinkodara, organizacijos valdymas ir kt. funkcijos, jos pavedamos konkretiems darbuotojams. Teisinės paslaugos ir paslaugų teikėjai diferencijuojami pagal specializaciją, įkainius, veiklos geografiją ir kitus kriterijus.

Didelė teisinių paslaugų bendrovė ar advokatų kontora tarptautiniu mastu vienija per kelis šimtus teisininkų.
Didžiausios advokatų kontoros, aljansai gali vienyti netgi kelis tūkstančius advokatų bei kitokių teisės specialistų. Pvz., amerikiečių teisės firma „DLA Piper“ vienija beveik 3 800 advokatų (2008 m.), „Baker & McKenzie“ – 3 600 (iš 10 000 darbuotojų), „Jones Day“ – 2 500. Didžiausia advokatų kontora Europoje – „Garrigues“ (per 2 000 advokatų, 2009 m.).

Šiuo metu ryškėja tendencijos, kad didelės arba vidutinės bendrovės renkasi vidutinio dydžio, o ne dideles advokatų kontoras. Kompleksinius ir sudėtingus teisinius klausimus, pasirodo, gali spręsti ne tik didelės teisinės bendrovės, bet ir vidutinio dydžio, turinčios 2-3 specialistus konkrečioje srityje. Deividas Soloveičikas. Teisininkų verslas: vien kompetencijos nebepakanka // Lietuvos verslo lyderiai 2008/2009, 50-55 psl., „Verslo žinios“

 Advokatų kontoros Lietuvoje 
Didelė teisinių paslaugų bendrovė ar advokatų kontora Lietuvoje vienija per 25-30 teisininkų. Vidutinė – nuo 10 iki 15, maža – iki 10 teisininkų.

Didžiausios Lietuvos advokatų kontoros pagal jose dirbančių advokatų skaičių  (2016 m. vasario 1 d. duomenimis): Valiūnas ir partneriai Ellex (51), TGS Baltic (45), Sorainen ir partneriai (31), Cobalt (30), Glimstedt Bernotas ir partneriai (29), Constat (18).

Pastaruoju metu Lietuvos rinkoje pastebima tendencija, jog patyrę didžiųjų kontorų teisininkai atsiskiria ir įsteigia specializuotas mažesnes kontoras. Tokiu būdu rinkoje kinta mažos kontoros samprata, kuri nuo šiol siejasi ne tik su lankstumu ir didesniu dėmesiu klientui, bet ir paslaugų kokybe, nenusileidžiančia didžiausių kontorų standartams. Tokiu būdu įsisteigė kontoros Averus, SPC LEGAL, Venckute & Karnickas ir pan.

 Viešoji advokatų kontora 

Viešoji advokatų kontora teikia (valstybinę) teisinę pagalbą ir paramą socialiai remtiniems asmenims, konsultuoja, teikia pagalbą teisme, ikiteisminio tyrimo įstaigose ir institucijose. Įsteigtos ginti silpniausiųjų visuomenės narių teises.

 Juridinė konsultacija 

 Taip pat skaitykite 
 Teisinių paslaugų įmonė, Law firm, Notaro biuras, Antstolio kontora, Teisės departamentas, Teisės fakultetas, Teisės katedra.

 Šaltiniai 

 Nuorodos 
 Lietuvos advokatūros tinklalapis (lietuvių, anglų k.)


Kategorija:Biuras